s
Vander questien gecome op reden bijden raide vand stadt tuschen
lodewijcken uute lyemighen t eende ende gheerde duergens
die men hiet de gruyte t ander sijden den welken de selve
lodewijck hadde doen hachten voir tvoldoen van eene
tractate en verbonde voir scepen van loven gepasse tussche
hen staende geregistreert in media camea vand daet febr
viii libro lxxxiiii te weten dat hij overbringe soude en
bij iede alle en yegewelke alsulke vliegen erve alse wilen
besaten jacop de gruyte ende sijn weerdynne en oic
alle de erfbrieve bij hem aeveert inden sterfhuyse der selv
weerdynne des voirs jacops nae huer aflivigh ende
dair te voi als lancste leven ind maten tselve tractaet
dat genoech inhielt versueken den selve dair toe met
rechte bedwongen te hebben om tott deylinge te comen
dair tegen de voirs gheert sustineerde dat hij niet voirde
sculdich en wae de voirs vliegende erve te bringe nae
den selve tractate dan die hij bij eede soude moege cleen
dat hij hadde ten tijde als tselve tractaet gemaict werde
en niet van alles gheens des de voirs jacop en sijne
weerdyne als lancste leven achtgelate soude moege hebben
hem des gedragen totte selve tractate de voirs wedptie
sustinende de grie dat hij van al overleverige soude doen
ende op sijne eedt om scheydinge en deylinge te maken
en dat hij insgelijcx overleven soude ende bringe onder
wet alle de erfbrieve ende ande munimeten met meer
woirden in wedsijden gealligeert Es geafpointeert bijden
selve raide opde voirs materie geledt sijnde en oic opt
selve tractaet tusschen hen gemaict dat de voirs gheert
sculdich soude sijn en bij eede soe dat behoirt overleverige
te doen van allen den vliegen erve alsoe wel van
jacops tijde als van sijnder weerdynne tijde en nae
huer aflivich gebleven met gaders den stocgoede en erfbr
tchijsrollen en ande munimeken bij hem aenveert en ond
wet de selve brieve stellen alsoe dat sijnd wedptien
genoech sal moege wesen Behalve altijt den selve gde
en sijne sone huer recht van sgheens des hen met testal
gemaict soude moege wesen bij d voirs jouff jacops
weerdynne navolgende den selven tractate Aactu
in consilio opidi maii xii
It jan de colve ende sijn medeplegers hebben dach